Paeria.es Notícies » Ajuntament de Lleida » L'Ajuntament destinarà 400.000 euros aquest 2010 a microcrèdits per a dones emprenedores\nL'Ajuntament destinarà 400.000 euros aquest 2010 a microcrèdits per a dones emprenedores\nData de publicació: 16/3/2010\nL'alcalde de Lleida ha presidit aquesta tarda l'acte de signatura de convenis amb 19 dones emprenedores en un acte en què també s'han lliurat eles primers premis “Igualtat d’oportunitats homes i dones a l’empresa”, atorgats a la Udl - Centre Dolors Piera d'Igualtat d'Oportunitats i Promoció de les Dones i l’empresa SADA\nEl Saló de Sessions ha acollit la signatura dels convenis de 19 microcrèdits i el lliurament dels premis "Igualtat d'oportunitats homes i dones a l'empresa"\nImatge amb més resolució (2,3 MB)\nL’alcalde de Lleida, Àngel Ros, ha presidit aquesta tarda l’acte de signatura dels convenis de concessió de 19 microcrèdits a dones emprenedores i el lliurament dels premis “Igualtat d’oportunitats homes i dones a l’empresa”, impulsats per l’Institut Municipal d’Ocupació. A l'acte hi han assistit el tinent d’alcalde Josep Presseguer i la regidora de Serveis Personals, Rosa Ball.\nRos ha destacat la voluntat de la Paeria de recolzar l'ocupació, també femenina, com ho demostren els 400.000 euros que es destinaran aquest any a microcrèdits per a emprenedores.\nL’objectiu dels microcrèdits és impulsar la incorporació de les dones al teixit empresarial local, facilitant el finançament per a la creació d’empreses promogudes per dones. En aquesta convocatòria se n’han concedit 19 per un import total de 167.000 €, i en la primera convocatòria, 10, fet que duplica el nombre de microcrèdits concedits en relació amb el 2008 i fa que l’import global concedit durant tot el 2009 sigui de 300.000 €, el total de la partida pressupostada. Els projectes de negoci presentats, alguns dels quals estan ja en funcionament, són diversos: reciclatge i venda de consumibles informàtics ecològics, creació i venda de joies, objectes de regal, complements per a núvies, productes dietètics; restauració, formació, salut, fisioteràpia i estètica; perruqueria canina, grup musical; producció de teatre, lleure i animació. Per a aquest any 2010, està previst incrementar la partida destinada a microcrèdits, que passa de 300.000 a 400.000 €.\nD’altra banda, en el mateix acte s’han lliurat els premis “Igualtat d’oportunitats homes i dones a l’empresa”. Aquest reconeixement forma part del I Pla Municipal dePolítiques d’Igualtat de Gènere 2006-2010. L’objectiu d’aquests guardons és impulsar la incorporació, la permanència i la promoció de les dones en el mercat laboral.\nEn aquesta primera edició els guardonats són, en les dues categories:\n- Premi a la implantació de principis i/o pràctiques laborals a favor de la igualtat d’oportunitats concedit a la Universitat de Lleida. Ha recollit el premi la directora del Centre Dolors Piera d’Igualtat d’Oportunitats i Promoció de les dones de la UdL, M. Àngeles Calero.\n- Premi a la implantació de mesures que faciliten la conciliació de la vida personal i laboral, concedit a l’empresa SADA P.A. CATALUNYA . Ha recollit el premi el gerent de l’empresa, Pere Pauné Surrià\nReconeixement al treball per la igualtat\n“Premi a la igualtat d’oportunitats” a la UNIVERSITAT DE LLEIDA (candidatura presentada pel Seminari Interdisciplinar d’Estudis de la Dona).\nEl Centre Dolors Piera d’Igualtat d’Oportunitats i Promoció de les Dones neix fruit de l'esforç del SIED (Seminari Interdisciplinari d’Estudis de la Dona) per fomentar la igualtat d’oportunitats entre dones i homes. Amb la creació d’aquest centre, únic a la xarxa d’universitats catalanes, la Universitat de Lleida adquireix el compromís de treballar en aquest sentit en l’àmbit universitari i en la societat en general. S’ha valorat el procés d’implantació de mesures per a la Igualtat d’Oportunitats de Dones i Homes a la Universitat.\n“Premi a la conciliació” a l’empresa SADA p.a. CATALUNYA, S.A. que des de l’inici de la seva activitat a Lleida (2000) ha dut a terme una millora continuada de les condicions laborals dels seus treballadors (400). L’any 2009 aconsegueix la Certificació SA8000 del Sistema de Gestió de Responsabilitat Social. SADA p.a. CATALUNYA, s.a. forma part del grup NUTRECO i a Lleida es dedica al processament avícola.


El Montgròs: Una nit d'hivern...\nUna nit d’hivern un viatger va arribar a una petita cala; estava a Punta Cana. L'envoltava pobresa pertot arreu, li havien robat els diners i no sabia on quedar-se, així que va decidir quedar-se a dormir en aquella cala. Va mirar las estrelles i va pensar com havia començat aquell viatge...\nEren les 7 del matí; el viatger, que es deia Carlos, va agafar un vol cap a Santo Domingo, on anava a buscar a la seva germana petita, feia 5 anys que no la veia, no havia tingut contacte ni per telèfon, ni a través de cartes, però ell sent tan positiu i sense pensar massa en el que es podia trobar, en arribar va decidir anar directament a casa dels seus pares.\nA l'aeroport de Punta Cana, l’aire calent li va recórrer tot el cos, aquella sensació de casa li va arribar al cor. En aquell moment va pensar que havia sigut la millor idea que havia tingut. Es va dirigir cap a casa dels seus pares, amb una moto. En arribar, tot entusiasmat, llança la moto i va corrents cap a la porta de fusta de color verd; era allà, era on havia viscut 22 anys.\nLa sorpresa va ser en entrar, l’únic que va trobar va ser pols, res més, ni un moble, ni una roba, ni tan sols un tros de fusta. Semblava que allà no hi hagués viscut ningú des de feia 10 anys.\nEll es va començar a preocupar, a preguntar a molta gent, però tothom li deia el mateix, feia mínim 5 anys que allà no hi vivia ningú i tampoc se sabia on havien marxat. Ell, desesperat, va recórrer tot el país cercant la seva família i al final va acabar allà, en aquella petita cala, mirant les estrelles i preguntant-se: "Ara què he de fer?"\nEl dia següent a la cala, es va trobar una foto de la seva petita germana, però ni rastre del viatger, qui sap on estarà..\nAlba Batalla, 3r A\nPublicat per Revista INS Montgròs a 10:55


L’anell romà aparegut a la rasa dels museus de Sitges té una elevada puresa\nL’anell del segle I dC aparegut el setembre passat a la rasa oberta al carrer Fonollar és d’or pur en un 95%.\nUna anàlisi de l’Institut de Ciències de la Terra Jaume Almera, centre adscrit al Consell Superior d’Investigacions Científiques del Ministeri d’Economia i Competitivitat, ha determinat la composició exacta del metall amb el qual es va fer l’anell romà trobat el setembre passat a les excavacions arqueològiques del carrer Fonollar. La peça és de metall massís, amb la mateixa composició a l’interior i a la superfície, compost per un 95,1% d’or, un 3,9% de plata i un 1% de coure. No s’hi ha pogut trobar cap rastre de cap altre element químic que permeti una aproximació al lloc d’origen del metall.\nL’analítica per difracció de raig X va permetre analitzar la peça en deu punts diferents, tant de l’anella com dels extrems de la tija que formen la filigrana.\nEl grau de puresa del metall és de 22,8 quirats, o llei 951, molt més pur que l’or que s’utilitza actualment en joieria, que com a màxim sol ser de 18 quirats (llei 750) i conté níquel i altres metalls.\nSegons les informacions que es poden consultar de forma més extensa a la Peça del Mes de febrer, l’anell romà va arribar a Sitges al segle I dC, probablement procedent del nord d’Europa o de la Gran Bretanya, on es coneixen nombroses peces semblants de la mateixa època, gairebé totes fetes de bronze. En aquella època els contactes amb les fronteres septentrionals de l’imperi romà eren freqüents, tant pel comerç com pel servei militar. El reduït diàmetre de l’anell deixa entreveure que anava destinat a un nen petit o que no es duia a l’anular de la mà.\nEls arqueòlegs esperaven que l’analítica permetés conèixer l’origen del metall, però l’absència d’elements minoritaris ho fa impossible. Tan sols és possible descartar que es tracti d’or procedent d’un riu, ja que l’aigua hauria oxidat i dissolt la plata. Això descarta la font d’or més propera, que són els dipòsits al·luvials dels rius del Pirineu. Si l’aleació no va ser feta intencionadament, l’orfebre va treballar amb or en roca.\nLa peça va aparèixer a la rasa oberta al carrer Fonollar amb motiu de les obres de reforma dels museus. A més de l’anell, s’hi van trobar també restes de ceràmica i indicis de pesca, que confirmen que Sitges va tenir una comunitat habitada important a l’època dels romans.


Serveis Socials - CGT a l'Ajuntament de Barcelona\nDes de la CGT dels Serveis Socials de Barcelona denunciem la situació de la població més vulnerable de la nostra ciutat (i per extensió de la resta de món) en un context social difícil amb conseqüències cada cop més perjudicials per a les persones i els propis centres de serveis socials.\nEntre altres col·lectius, les persones dependents són clarament les més afectades, augmentant així les situacions de risc i un empobriment considerable.\nPel que fa a les persones cuidadores, s’està agreujant les desigualtats de gènere i les situacions personals de sobrecàrrega, molt influïdes també per les desigualtats socials. Les retallades en els serveis d’atenció dificultaran encara més la inserció laboral de dones amb persones dependents a càrrec. També afecta negativament les professionals de la cura, també un col·lectiu amb una presència femenina indiscutible que pateix de forma endèmica la precarietat i manca de reconeixement.\nNovament es posa en evidència que les retallades en els serveis públics bàsics tenen un impacte de gènere desastrós, afavorint l’atur femení i el retorn a la clàssica divisió sexual del treball, robant-nos a les dones els drets i oportunitats lluitades històricament.\nEls i les professionals som un recurs bàsic necessitem que l’Administració ens doni les eines adequades per a poder garantir els drets socials bàsics de la ciutadania.\nMolts i moltes professionals dels serveis socials d’atenció primària estem assistint amb ràbia i impotència al desmantellament de tot un model d’atenció social que hem construït amb esforç al llarg dels anys, a partir de la nostra experiència laboral i d’un convenciment ferm i contrastat sobre la dimensió social de les desigualtats i la pobresa.\nLa universalitat dels serveis socials, la delimitació de l’acompanyament en el treball cap a la major autonomia possible… la nostra trajectòria com a col·lectiu professional ve definida per un principi bàsic: la superació del assistencialisme com a model d’intervenció social.\nSabem millor que ningú que hi ha situacions personals i familiars que demanden de l’Administració un rol supletori per a cobrir mancances irreversibles o temporalment inassolibles per part de l’entorn proper. Tant en aquests casos com en aquells en que cal un suport mentre acompanyem en el procés de millora, els serveis socials han de disposar de recursos tant assistencials com socioeducatius per atendre adequadament a la ciutadania que ho necessiti.\nPerò fins aquí. Parlem d’assistencialisme quan del rol supletori la institució en fa tot un model d’atenció social. La retallada en prestacions universals com les pensions o subsidis d’atur, la Llei de la Dependència, les beques de menjador i llibres… i per contra, l’orientació a realitzar ajudes econòmiques discrecionals per a cobrir-les, és un cas paradigmàtic de fins on pot arribar aquest model i al mateix temps, quin és el seu sentit últim.\nVoldríem ressaltar aquí que no es tracta només que el model assistencialista posi en dubte la identitat de la nostra professió, sinó que qüestiona obertament els principis democràtics i de justícia social sobre els quals fins ara s’assentava la nostra societat.\nLa retallada de drets a favor de les ajudes discrecionals, més enllà de la feinada que ens genera, a nivell conceptual suposa la individualització de les causes de la pobresa i de les respostes per afrontar-la, culpabilitzant a la població pel què li ha tocat viure, enlloc de responsabilitzar-la pel què fa amb el què li ha tocat viure (que en certa manera és la nostra tasca). S’invisibilitza així la dimensió social de les causes de la pobresa, i fent-ho, se’n treu la responsabilitat tant de la resta de la societat com de les polítiques i institucions que la generen.\nEstem dient llavors que darrera del model assistencialista i el desmantellament dels serveis públics hi ha una voluntat de no assumir responsabilitats?\nTant de bo fos només això.\nL’ assistencialisme, com la resta de models d’atenció, respon a una ideologia concreta. En aquest cas, una ideologia d’una classe privilegiada a qui no interessen els drets socials pel conjunt de la població, donat que posa en joc els seus privilegis. Una classe privilegiada que no creu en els serveis públics, malgrat li ha interessat assumir-ne la gestió per a desmantellar-los. Un desmantellament orientat a afavorir els seus interessos en el sector privat (mútues mèdiques, plans de pensions, educació privada…), sovint transvasant-hi també fons públics.\nEls darrers mesos en el nostre sector hem viscut nombrosos exemples d’aquest procés, com el Projecte Paidós que gestionarà Càrites, la cessió també a Càrites d’habitatges per a persones en risc d’exclusió malgrat la demanda no coberta de Pisos d’Emergència per part dels Serveis Socials municipals… O el finançament generalista de places de PQPI a centres privats des del Institut Municipal de Serveis Socials, que, en un atac de generositat sorprenent, assumeix competències d’altres quan té les seves sense resoldre.\nMalgrat ens ho vulguin fer creure, aquest transvasament al sector privat no respon només a una política d’estalvi, sinó a un interès en potenciar un model voluntarista d’atenció social. A grans trets i sense voler ser simplistes, és als serveis públics on es gestiona la plasmació dels drets de la ciutadania, al sector privat es gestionen voluntats interessades.\nA un altre nivell, aquestes polítiques, a més d’enriquir el sector privat afí, busquen la dependència econòmica de les entitats potencialment crítiques envers l’Administració, per tal de silenciar-les.\nPer tots aquests motius, la gestió de la crisis al nostre sector suposa un atac frontal als principis identitaris de la nostra professió i a la justícia social que no hem de passar per alt.\nDes del 2010 les treballadores/ors de serveis socials han estat inclosos dins l’organisme autònom Institut Municipal de Serveis Socials (des d’ara IMSS), de manera que separant l’organització de la matriu /Ajuntament de Barcelona , s’incorpora més complexitat i duplicitat organitzativa però també més formes d’ocultar i fer menys transparents aspectes clau de la gestió pública com la contractació i sobretot la subcontractació de personal.\nLa classe política davant la impotència de reformar unes administracions públiques massa jerarquitzades i burocratitzades i sobretot massa sotmeses als grans interessos privats o dels sectors més foscos de l’estat tira pel dret per desregular-les cada cop més i facilitar-ne la seva privatització paulatina o definitiva.


Frank Gehry 2.\nÍndex1 - Biografia2 - Obres 2.1 Banc DG 2.2 Casa Dansant 2.3 Sala de concerts Walt Disney 2.4 Fish sculpture 2.5 Edifici Peter B. Lewis 2.6 Weisman Art Museum 2.7 Gehry Tower 2.8 Hotel Marquès de Riscal 2.9 Museu Guggenheim 3.\n3 - Webgrafia 3.1 Webgrafia de la biografia 3.2 Webgrafia de les obres4 - Contraportada 4.\nFrank Owen Gehry és un arquitecte estatunidenc dorigen canadenc. Va néixer amb el nom dEphraim Goldberg a Toronto, Canadà, però va adoptar més tard la nacionalitat estatunidenca. 6.\nEs va graduar el 1954 darquitectura i va començar a treballar aLos Angeles.Va haver dabsentar-se durant un any pel servei militar, i al seuretorn va ser admès a lEscola de Disseny de la Universitat deHarvard per estudiar urbanisme. 7.\nAl 1961, es va traslladar per uns anys a París amb la seva família.Allà va estudiar les obres darquitectes francesos i europeus. 8.\nQuan va tornar a Los Angeles, va obrir el seu propi despatxdarquitectura.Va anar desenvolupant el seu estil arquitectònic personal iguanyant reconeixement nacional i internacional. 9.\nLa seva arquitectura és impactant, realitzada freqüentment amb materials inacabats. Sala de concerts Walt Disney, Los Angeles, Estats Units, 1987 - 2003 A un mateix edifici incorpora diverses formes geomètriques simples, que creen un corrent visual entre elles. 10.\nEls seus dissenys no són fàcils devalorar per inexperts, atès que una bonapart de la qualitat de disseny es troba en el joc de volums i en els materials emprats, preferentment el metall. 11.\nGehry sol emprar el titani ja que és molt lleuger, té una altaresistència a la corrosió i una gran resistència mecànica tot i queés molt car.És un metall que es troba en abundància a la natura. 12.\nGehry és un dels arquitectes contemporanis que considera quelArquitectura és un art, en el sentit que un cop acabat un edifici,aquest ha de ser una obra dart. Ell ha anat treballant els seus successius projectes en aquestadirecció, sense abandonar altres aspectes, com la integració en lentorn. 13.\nPer exemple,el New York by Gehry,ha estat construïten perfectaharmoniaamb el seu edifici veí,el Woolworth,per mantenirun perfecteequilibri a lskylinenovaiorquès. New York by Gehry, Nova York, Estats Units, 2006 14.\nBanc DG Respectant la normativa urbanística, els espais interiors canvien la seva dinàmica al voltant dun pati interior cobert. Banc DG, Berlín,Alemanya, 1995 - 2001 16.\nBanc DG, Berlín, Alemanya, 1995 - 2000 17.\nCasa Dansant La Casa Dansant va ser edificada amb formigó, acer i vidre. La cúpula és de tubs de metall recoberta per una malla dacer inoxidable. Lempresa ING va decidir contractar a Gehry i pagar les despeses per a construir un edifici innovador que aconseguís convertir-se en un símbol de Praga. Casa Dansant, Praga,República Txeca, 1994 - 1996. 18.\nCasa Dansant, Praga,República Txeca, 1994 - 1996. 19.\nSala de concerts Walt Disney Sala de concerts Walt Disney, Los Angeles, Estats Units, 1987 - 2003Està construït amb el seu característic disseny de metall.El procés de disseny el va començar de dins cap a fora.Per millorar lacústica el sostre de lauditori està recobert per unspanells semblants a les veles dun vaixell. 20.\nSala de concerts Walt Disney,Los Angeles, Estats Units, 1987 - 2003 21.\nFish sculpture Gehry, va rebre lencàrrec de construir la peça per als Jocs Olímpics de 1992 celebrats a Barcelona i va portar a la ciutat latenció del món. Es troba davant del mar i està fet de pedra, acer i vidre.Fish sculpture, Barcelona, Espanya, 1991 - 1992 22.\nFish sculpture, Barcelona, Espanya, 1991 – 1992 23.\nEdifici Peter B. Lewis Va ser conclòs el 2002 i linterior de ledifici és un dels aspectes millor aconseguits de la carrera de Gehry.Edifici Peter B. Lewis, Cleveland,Ohio, Estats Units, 1996 - 2002 24.\nEdifici Peter B. Lewis, Cleveland, Ohio, Estats Units, 1996 - 2002 25.\nWeisman Art Museum Ledifici presenta dues cares. Des dun costat és una façana de maó que es barreja amb el maó existent i edificis de pedra arenisca. De laltre costat, és un joc de corbes i angulars xapes dacer raspallat.Weisman Art Museum, Minneapolis,Minnesota, 1993 26.\nWeisman Art Museum, Minneapolis, Minnesota, 1993 27.\nGehry tower Revestida dacer inoxidable, la torre té una forma estructural distorsionada.Gehry tower, Hannover,Alemanya, 1999 - 2001 28.\nGehry tower, Hannover,Alemanya, 1999 - 2001 29.\nHotel Marqués de Riscal Lhotel està embolicat de titani acolorit de rosa, or i plata que a la llum del dia reflecteix en les seves corbes les tonalitats vermelloses del vi negre, el daurat de la malla i el platejat de la càpsula de lampolla del vi de Marquès de Riscal per no desentonar amb les vinyes.Hotel Marqués de Riscal, El ciego,Espanya, 2007 30.\nHotel Marqués de Riscal, El ciego, Espanya, 2007 31.\nGuggenheim El museu no té ni una sola superfície plana a la seva estructura. Ledifici aparenta tenir la forma dun vaixell tot i que, vist des de dalt, posseïx la forma duna flor.Guggenheim, Bilbao, Espanya, 1993 - 1997 32.\nGuggenheim, Bilbao, Espanya, 1993 - 1997 33.\nWebgrafia de la biografiahttp://tinyurl.com/axbhxqjhttp://tinyurl.com/aaq475lhttp://tinyurl.com/a4srg3rhttp://tinyurl.com/jnahn 35.\nWebgrafia de les obreshttp://tinyurl.com/auy66wuhttp://tinyurl.com/b9wtj87http://tinyurl.com/bf4uuyohttp://tinyurl.com/yz75h7lhttp://tinyurl.com/bcrjpunhttp://tinyurl.com/bbaxdqchttp://tinyurl.com/bfcrkuxhttp://tinyurl.com/76s8vk2http://tinyurl.com/bcrdbds 36.\nAina Taberner GuaspDibuix Tècnic1r BatxilleratIes LlucmajorCurs 2012 - 2013 Recomendado


La delegada del govern retira els recursos contra les ajudes a retolar en català - Diari Jornada\nLa delegada del govern, Rosario Sánchez, el dia de la seva presa de possessió al càrrec (ARXIU)\nRosario Sánchez ha reivindicat mantenir el «consens lingüístic» a Balears\nLa delegada del govern retira els recursos contra les ajudes a retolar en català\n| 02 de jul, 2018 - 12:21\nLa delegada del govern central a les Illes, Rosario Sánchez, ha anunciat aquest dilluns que ha ordenat retirar els recursos contra les subvencions a comerços per retolar en català. Són uns recursos que l'exdelegada, Maria Salom (PP) va interposar contra els ajuntaments de Pollença i Capdepera.\nSánchez ha assegurat que la Delegació no pretén fer «cap tipus d'ingerència» als municipis i que han pres aquesta decisió per respectar la llei de normalització lingüística i el consens lingüístic que hi ha les Balears des del 1985, tot i que la legislatura de José Ramón Bauzá va intentar agitar.\n«Es tracta de fer el que sigui just» ha respost Sánchez, preguntada per si la delegació capgiraria els recursos i decisions que va prendre Salom. En aquesta direcció, ha assenyalat que no vol utilitzar la Delegació per «judicialitzar les normes de les diferents administracions». El recurs contra el català va dur moltes reaccions contra la decisió.


Pere Casaldàliga | Ep I D\ni Pere Casaldàliga.\nEn el context de Balsareny Educa, i a iniciativa del col·lectiu La Garsa, el primer trimestre de 2020, s’ha posat en funcionament una iniciativa de treball de participació ciutadana a l’entorn de la figura de Pere Casaldàliga.\nA aquest inici de projecte, de seguida s’hi ha sumat la família d’en Pere, el Cercle Cultural i un petit nucli de voluntaris. Veureu que després de la primera gran trobada, ja es posa en marxa una comissió on hi ha l’Associació Araguaya i força entitats adherides.\nL’objectiu compartit entre aquest primer nucli de treball no és altre que el de definir quines activitats i estructures es podrien posar en marxa per tal que Balsareny estigui lligat amb la figura del seu fill predilecte, Pere Casaldàliga i Pla, figura de talla internacional en el camp de la cultura de la Pau, la llibertat i la lluita per als més desafavorits.\nEn una primera trobada d’aquest nucli inicial, ja es va veure que hi havia el somni de treballar de manera ambiciosa per tal de compartir-ho amb el màxim d’entitats i persones tant de Balsareny com del món.\nAixí, i sense perdre massa temps, Balsareny Educa va coordinar una trobada amb entitats i persones per tal de fer una primera pluja d’idees sobre quines podrien ser les iniciatives a realitzar a curt, mig i llarg termini.\nD’aquesta manera el dia 7 de març, durant el matí d’aquest dissabte,\nuna cinquantena de persones ens vam trobar a la sala petita del\nSindicat i vam realitzar aquesta sessió, el resultat de la qual tenim en\naquest mateix WEB.\nLa volada que està prenent questa iniciativa, ens fa pensar ja en un projecte que val la pena mantenir i reforçar. Per això hem cregut que tingui espai propi dins d’aquesta WEB per tenir-nos a tots informats, generar punt de trobada i donar-li l’embranzida que es mereix. Mirarem que aquest sigui un lloc on projectar la idea i recollir totes les opinions i propostes que es formulin a partir d’ara.\nL'acte va ser facilitat per l'equip de Balsareny Educa. Conxita Planes, va fer una glossa de Pere Casaldàliga i Balsareny\nEn Lluís Viu, eplicant el projecte 'Memòria Històrica', i Xavi Novell presentant-ho a traves de la WEB Balsarenyeduca.info\nLes participants podien escriure idees en un paperograma preparat pels facilitadors de Balsareny Efuca.\nEl dissenyador Santi Giró, tot exposant la importáncia de dissenyar un espai adequat i digne per a un centre d'interpretació, per la cultura de la Pau Pere Casaldàliga.\nJordi Vilanova va presentar i centrar l'activitat segons la idea inicial: El paper de Balsareny davant la figura de Pere Casaldàliga.\nDurant el matí van anar fent grups lliures de de discussió, que van anar aportant idees, que hurien de ser classificades per treballar-les en el futur immediat.


Tal dia com hui del 1922 va nàixer l’empresari, col·leccionista i mecenes Jesús Martínez Guerricabeitia - Nosaltres La Veu\nTal dia com hui del 1922 va nàixer l’empresari, col·leccionista i mecenes Jesús Martínez Guerricabeitia\nEl 27 de desembre del 1922 va nàixer l’empresari, col·leccionista i mecenes Jesús Martínez Guerricabeitia al Villar (els Serrans).\nVa rebre una primera educació del seu pare, miner anarcosindicalista culte que li va transmetre la curiositat intel·lectual que no va perdre mai, malgrat la repressió patida per la família després de la Guerra Civil.\nEl règim franquista va empresonar el seu pare, el seu germà, fundador de la històrica editorial Ruedo Ibérico, i a ell mateix a causa de les seues conviccions. Una estada a la presó traumàtica, però que va contribuir a una part de la seua pròpia formació: allà va rebre classes de professors que també havien patit represàlies i va millorar els seus coneixements d’anglés. Aquestes seran les darreres classes que rebrà, ja que de la presó eixirà convertit prematurament en un adult obligat a forjar-se a ell mateix, sense cap possibilitat de seguir estudiant. Potser per això les seues ganes d’aprendre i la seua curiositat intel·lectual mai se sadollaran.\nUna vegada recobrada la llibertat, aconsegueix obrir-se camí i es converteix en un jove emprenedor que treballa en una linotípia com a corrector, i fins i tot aplica mètodes de la seua invenció per reparar les matrius de diverses linotípies valencianes. Després d’haver-se instal·lat pel seu compte en un magatzem de blanqueig, el 1951 emigra amb la seua esposa i el seu fill a Colòmbia, i el 1968 es traslladen a les illes Verges per tornar definitivament a València el 1970. L’estada fora d’Espanya el converteix en un hàbil home de negocis fet a ell mateix, amb una àmplia experiència en la representació i la gestió comercials. És el bagatge amb què regressa a València, moment en què pot permetre’s que la seua antiga afició a l’art es concrete en l’adquisició d’algunes pintures, en paral·lel amb una col·laboració creixent –bé que no militància– amb el Partit Comunista i amb totes les forces cíviques.\nPer iniciativa de Jesús Martínez Guerricabeitia es crea l’any 1989 el Patronat Martínez Guerricabeitia (PMG), convertit el 2016 en Col·lecció Martínez Guerricabeitia, al si de la Fundació General de la Universitat de València, amb la finalitat de fomentar i difondre l’activitat creativa en el camp de les arts plàstiques i incrementar el patrimoni artístic de la institució.\nL’any 1999 dona a la Universitat de València la seua col·lecció d’art contemporani, formada per més de 400 peces, 129 obres úniques (entre pintures, dibuixos i algunes fotografies) i 274 exemplars d'obra seriada, principalment serigrafies i aiguaforts, que fa que aquella siga posseïdora de la més important col·lecció d’art del segle XX que posseïsca cap altra universitat de l´estat espanyol. Aquest conjunt mostra una panoràmica de l’art espanyol de la segona meitat del segle XX a través de dos-cents artistes, especialment aquells que han conreat la figuració d’alt contingut social i polític, com per exemple Anzo, Arroyo, Canogar, Equip Crònica, Genovés, Heras, Villalba i Vostell, entre d'altres.\nEl 2003 la família Martínez García decideix fer una segona donació d’unes quaranta peces. Actualment, la col·lecció està composta per 500 obres.\nL’activitat més important que la Col·lecció Martínez Guerricabeitia duu a terme és, junt amb la conservació i la difusió de la col·lecció pictòrica donada per la família, l’organització de la Biennal de pintura Martínez Guerricabeitia, iniciativa que ha aconseguit situar-se en un lloc destacat dins del panorama dels esdeveniments artístics del nostre país, gràcies a la seriositat i coherència conceptual i organitzativa que han caracteritzat les dotze edicions de l´exposició realitzades fins al moment. En aquest context, una efemèride destacable és que la dotzena edició de la Biennal, celebrada l’any 2014 va coincidir amb els 25 anys transcorreguts des de la creació del Patronat.\nEl 2004, Jesús Martínez Guerricabeitia dona a la Biblioteca Valenciana la major part de la seua biblioteca personal, consistent en uns 23.000 volums entre llibres (principalment obres d'assaig social i polític, filosofia, art i poesia) i publicacions periòdiques.\nEl 1997 rep la Medalla de la Universitat de València, el 1998 el Premi de l’Associació Valenciana de Crítics d’Art (AVCA), el 1999 la Medalla de Sant Carles de la Facultat de Belles Arts de la Universitat Politècnica de València, el 2008 la Medalla d’Argent del Consell Valencià de Cultura i el 2013 el Premi Important que concedeix el periòdic Levante-EMV. Així mateix, el 2010 l’Ajuntament de València li atorga la distinció de retolar amb el seu nom un carrer a la zona del campus dels Tarongers de la Universitat de València.\nJesús Martínez Guerricabeitia mor el 7 de setembre del 2015 i el 9 d’octubre del mateix any és guardonat amb la Distinció de la Generalitat Valenciana al Mèrit Cultural, a títol pòstum.\nFonts: «Jesús Martínez Guerricabeitia», Universitat de València / Viquipèdia


Cort es reuneix amb veïns de Pere Garau per a explicar com serà la mobilitat durant la intervenció a Nuredduna\nL'Ajuntament de Palma s'ha reunit amb associacions de veïns de Pere Garau per a explicar-los quines alternatives de mobilitat hi haurà durant el projecte de conversió en zona de vianants de Nuredduna.\nEn aquesta trobada, que va tenir lloc aquest dijous, s'ha detallat quin serà el nou traçat de les línies de bus de l'Empresa Municipal de Transport (EMT), així com quin és l'estat d'execució del Pla renova que s'està duent a terme en el barri.\nEn una nota de premsa, el Consistori ha indicat aquest divendres que també han parlat amb els veïns sobre la concessió de l'aparcament d'Avingudes, que al setembre que passarà a ser de la Societat Municipal d'Aparcaments i Projectes (SMAP).\nD'altra banda, també es van resoldre alguns dubtes sobre la renovació integral que s'executarà a partir del pròxim dilluns en els voltants del mercat de Pere Garau, on es realitzaran obres d'asfaltat.\nA la reunió han assistit la regidora d'Infraestructures i Accessibilitat, Angélica Pastor, el regidor de Mobilitat Sostenible Francesc Dalmau; el regidor de Districte Llevant, Daniel Oliveira; el coordinador de Districte Llevant, Pepe Martínez, i la directora general de Mobilitat, Irene Nombela.\nA la trobada, celebrat en el local de l'Associació de Veïns Temps d'Oci, situat al carrer Francisco Manuel dels Ferrers, han assistit també representants de totes les entitats veïnals de Pere Garau.\nEn concret, aquestes entitats són l'Associació de Xinesos a Balears, Flipau amb Pere Garau, l'Associació de Veïns Columnes- Temps d'Oci, l'Associació Son Coc, l'Associació Veïns de Pere Garau, l'Associació del Petit i Mitjà Comerç de Mallorca (Pimeco) i representants dels comerços de l'interior del mercat.


Finalment he aconseguit superar amb èxit el caos i la desorganització d’aquesta universitat els 2 primers. He tingut força problemes per gairebé tot. Primer, per a registrar-se com a estudiant i aconseguir un compte per poder utilitzar internet -cosa extremament simple a Reading- he hagut de recorrer d’un edifici a un altre per després tornar al primer durant gairebé dos esgotadors dies sencers. Del Help Desk a la University Registry, i d’allà al departament de Computer Science. Un cop vist el coordinador d’erasmus de Computer Science, torna cap al Registry per després acabar al Help Desk. Quan sembla que tot està enllestit, resulta que a l’endemà no puc entrar al meu compte. Torna a baixar a la universitat, un altre cop cap al Help Desk, on em diuen que no estic matriculat completament i m’envien per enèssima vegada al Registry, on em diuen que hi ha hagut algun error i m’ho arreglen, de manera que des d’avui al matí el meu compte hauria d’estar actiu.\nSortosament aquest cop si que l’han encertat i des d’avui ja puc accedir a internet des dels HotSpot dels halls, una espècie de punts d’accés wireless. És una pena que no poguem accedir-hi des de les habitacions, però bé, no es pot tenir tot en aquesta vida, que diuen.\nAmb tot això també he tingut temps de fer la compra (primer al Spar, no recomanable, i després al Lidl, molt recomanable, per la varietat i el preu) i de baixar fins al Town Center, molt bonic. El carrer principal, el Union Street, és una immensa avinguda plena de tendes i de comerços de tot tipus. A primera vista sembla que Aberdeen és una ciutat més gran que Reading. Li’n diuen the granite city, perquè la majoria dels seus edificis estan construïts amb aquesta roca ígnia d’un gris característic que aquí a escòcia sovint es fon amb el gris dels nuvols del cel que gairebé sempre tapen el sol.\nBé, fins aquí la primera crònica des d’Aberdeen. Us he penjat la primera fornada de fotos de Hillhead i el camí cap a la universitat (podeu accedir-hi des de l’enllaç a flickr que teniu a la dreta). El dia que vaig baixar al centre em vaig oblidar la càmara a l’habitació, així que quan torni a baixar la portaré sens falta i faré un complet reportatge fotogràfic.\noldblog: Time has come


96/COVID-19. SEGUIMENT DEL PROCÉS DE DESESCALADA A LA DIPUTACIÓ DE BARCELONA – Diputació de Barcelona – CCOO\nSEGUIMENT DEL PROCÉS DE DESESCALADA A LA DIPUTACIÓ DE BARCELONA\nINCLOU INFORMACIÓ GENERAL I DE RESPIR, PATRONAT, XBM\n-18 de juny de 2020-\nEl desenvolupament del protocol segueix endavant implementant les mesures per a minimitzar el risc de contagis i optimitzant la prestació del servei públic.\nPer tant, es segueix prioritzant la modalitat de treball no presencial, adequant els centres de treball, respectant el dret a la conciliació (també del personal essencial), mantenint la protecció dels col·lectius vulnerables.\nDimarts 16 i dimecres 17, s’han celebrat dues noves reunions de la Comissió de Seguiment del Protocol amb l’objectiu de repassar la implementació de les mesures organitzatives, de protecció i prevenció front als possibles contagis pel COVID-19:\nTREBALL A DISTÀNCIA Existeix una regulació bàsica que contempla la dotació de mitjans informàtics i ergonòmics, dret a la desconnexió i mesures de flexibilitat per conciliació (cliqueu aquí).\nNecessites assessorament al respecte? No dubtis en posar-te en contacte amb CCOO-Diba.\nTREBALL PRESENCIAL Abans de la incorporació al lloc de treball presencial, tothom haurà d’haver:\nRealitzat un curs de formació on-line sobre les instruccions d’accés als llocs de treball, mesures preventives de la COVID-19, i sobre l’ús dels equips de protecció individual\nRebut notificació (com a mínim 24 hores abans) respecte la seva reincorporació\nTests de detecció d’anticossos: (ens informen que és pot donar el cas, per a problemes de gestió, que no es pugui fer abans de la incorporació)\nS’ha de garantir la neteja, desinfecció i adequació preventiva de tots els centres de treball prèvia a la reincorporació:\nMesures generals prèvies de prevenció i protecció (+ info)\nMesures prèvies: materials (+ info)\nMesures prèvies: senyalització (+ info)\nMesures un cop iniciada l’activitat presencial (+ info)\nLes darreres setmanes, CCOO hem pogut repassar la instal·lació de les mesures de protecció in situ als centres de treball. Tot i que s’han detectat petites deficiències, en termes generals, podem dir que en relació als centres visitats (Can Serra, Escola Industrial, Londres, Mundet, Minerva, Canet, etc…), la nostra valoració es positiva. Aquesta setmana seguim amb la resta de centres.\nVols informar-nos d’incidències al respecte? Posa’t en contacte amb nosaltres.\nPETICIONS FETES PER A CCOO\nPel personal que s’ha d’incorporar presencialment, insistim a las gerències i direccions, en la importància d’evitar la coincidència en espais com vestuaris i accessos als centres, i esglaonar les entrades i sortides dels empleats i empleades. Les aglomeracions comporten un risc molt elevat de contagis. El protocol contempla mesures organitzatives excepcionals. Apel·lem a la responsabilitat de les persones gestores.\nEns preocupa el sistema de climatització dels centres de treball. Aquests han de complir amb certes precaucions i combinar-se amb la ventilació natural. Ens asseguren que l’estan revisant i adequant la seva utilització per evitar possibles contagis per aquesta via.\nPàrquings segurs per a bicis i patinets: reiterem la nostra petició de trobar espais provisionals per a facilitar els desplaçaments del personal amb aquests mitjans. La recomanació actual de les autoritats sanitàries és evitar els transports col·lectius. La Diputació s’omple la boca sempre amb la “mobilitat sostenible”. Doncs, tristament, després de mesos reclamant-ho, res de res.\nS’han habilitat diferents sistemes per a mesurar la temperatura corporal en els accessos a edificis corporatius. Fins que no es resolgui una consulta feta a l’APDCAT, no s’aplicarà a les persones EXTERNES que vulguin accedir als nostres centres. No obstant això, es prendrà la temperatura al personal de la Diputació de Barcelona tal com indica el protocol:\nDESCONNEXIÓ DIGITAL El protocol indica: “Es garanteix el dret a la desconnexió digital fora de l’horari de treball assignat, respectant el temps de descans i la intimitat personal dels empleats i de les empleades”. Exigim que tots els comandaments respectin aquest dret i s’abstinguin d’enviar comunicacions (missatgeria per WhatApp o similar, trucades de telèfon o fins i tot via mailing) fora de la jornada de treball establerta. CCOO ens prendrem seriosament les queixes que ens puguin fer arribar el personal i actuarem amb determinació.\nRESPIR Amb la ratificació al Ple del Protocol, el personal major de 60 anys també dels serveis essencials poden beneficiar-se del permís regulat a l’article 48j de l’EBEP com a mesura de protecció. És una important reivindicació assolida! Recordem que la taxa de mortalitat es dispara a partir dels 60 arribant a un 7,83%. També, i gràcies al Protocol, el personal essencial pot gaudir de mesures de conciliació. Ens informen que s’estan aplicant de manera equitativa tenint en compte les necessitats del servei.\nRespecte als dies de descans que s’han introduït per evitar setmanes “llargues”, també ens diuen que es concediran en la mesura que les circumstàncies ho permetin. Indiquen que amb les vacances pel mig és possible que sigui més complicat aplicar-ho. A l’estiu asseguren que es faran substitucions.\nCom sempre, davant qualsevol incidència quedem a disposició del personal.\nEn els moments més difícils i angoixants d’aquest pandèmia, amb valentia i professionalitat, tot el personal de RESPIR va estar a l’altura de les circumstàncies. És de justícia de nou reconèixer-ho i reiterar la nostra petició que això es pugui traduir en millores retributives i de condicions de treball.\nPATRONAT Quedem pendents que ens convoquin a una nova reunió per a tractar temes específics. En la reunió d’ahir, hem exposat la situació del personal tècnic que presta servei per a les 900 administracions de loteria.\nA les persones que treballen telemàticament durant aquesta pandèmia, no se’ls pot demanar que atenguin trucades més enllà del seu horari ordinari. En aquest cas, els és d’aplicació la regulació vigent (cliqueu aquí)\nPer una decisió organitzativa, es va establir que el personal tècnic havia d’atendre directament les trucades de les 900 administracions. Fins i tot abans de la pandèmia, se’ls va desviar totes les trucades que es fan al Patronat per les tardes. Considerem que això sobrecarrega al personal (ja que han de continuar fent la seva feina habitual), va més enllà de les seves funcions i no ofereix un servei d’atenció de qualitat.\nA la reunió que es vol celebrar, també volem parlar de la manca de personal. Considerem que és especialment important per atendre les necessitats en cas d’absència del personal, siguin aquestes programades (vacances o permisos) o sobrevingudes (baixes o com passa ara, per culpa de la pandèmia). I aprofitarem per a recordar que, si el personal ha d’estar localitzable els dissabtes, s’ha d’establir tenint en compte el que marca l’Acord de Condicions de la Diputació: cobrant el factor de localització. No gratis.\nXBM En aquest moment, entorn a un 70 % de les biblioteques ja estan obertes. Tal com ens han informat, compleixen amb els requeriments previs establert al Protocol. Si detecteu alguna deficiència, no dubteu en posar-ho en coneixement de la gerència o dels sindicats per a que es pugui resoldre de la manera més ràpida possible ([email protected])\nTal com desitjàvem, també a la XBM es realitzaran els tests de detecció d’anticossos de manera descentralitzada, es a dir, no exclusivament a Barcelona. Tot i això, és possible que això us suposi utilitzar mitjans propis per a desplaçar-vos. Demanarem que es compensi tant el temps que s’utilitzi per fer la prova com el cost del desplaçament.\nRespecte als horaris del personal, ens asseguren que cap persona doblarà jornada (matí/tarda) i és per aquest motiu que no es farà efectiu l’Ajut Menjar. La gerència, responent a les nostres preguntes, ens indica que ha donat instruccions clares per a que CAP PERSONA treballi matí i tarda. Afegeix que, si això no és el cas d’alguna persona, que ho faci saber i ho corregiran.\nEn relació a la possible ampliació d’horaris de les biblioteques en les pròximes setmanes, ens indiquen que no es poden pronunciar. Encara no hi res definit. Des de CCOO, considerem que s’ha d’anar pas a pas. Abans d’aplicar qualsevol ampliació d’horari, d’aforament i serveis, s’ha d’avaluar la situació amb cautela. Això ens permetrà oferir el servei i garantir el compliment de manera més segura de les mesures preventives. Recordem que ara es treballa amb 1/3 menys de la plantilla.\nHan elaborat un protocol pels bibliobusos. Aquest inclou, entre altres coses, la prohibició que les persones usuàries pugin al vehicle. El personal romandrà a dins i donarà atenció a les usuàries a fora. Ens preocupa el sistema de climatització dels vehicles i les condicions del personal quan prestin servei fora, especialment els dies de molta calor.\nORGT (Cliqueu aquí per llegir comunicat específic)


Inscripcions obertes pel Campionat de Catalunya de Tennis Platja – Federació Catalana de Tennis\nInscripcions obertes pel Campionat de Catalunya de Tennis Platja\nPosted: 14 de juny de 2012\nJa es poden tramitar les inscripcions per participar al Campionat de Catalunya que es celebrarà el 17 de juny a la Platja de Castelldefels amb l’organització de la Federació Catalana de Tennis i el Club de Tennis Andrés Gimeno. A banda del Campionat de Catalunya, també hi haurà una prova amateur i una prova infantil. Aquestes dependran del número d’inscrits. Hi haurà regals per tots els inscrits i es deixaran raquetes per aquelles persones que vulguin venir a jugar i no en disposin.\nEl full d’inscripció s’ha d’omplir amb totes les dades i enviar per correu electrònic a tennisplatja@fctennis.cat abans del dijous 14 de juny a les 15:00h. El document es pot trobar a la nostra secció de Competició al link amb el nom de la prova. En aquest cas, el link que posa “Campionat de Catalunya de Tennis Platja 2012”.\nEl Campionat de Catalunya és la tercera prova puntuable del Circuit Català de Tennis Platja i fem recordatori que les parelles campiones, masculina i femenina, representaran a Catalunya al Campionat d’Espanya.\nMés informació a: tennisplatja@fctennis.cat


Descobreixen tres piscines de les antigues termes romanes de Guissona\nLes feines d'excavació de l'antiga vila romana d'Iesso que s'han dut a terme a Guissona durant el mes de juliol han posat al descobert tres piscines i una cambra de calor de les antigues termes romanes, que daten de l'any 100 abans de Crist, quan es va fundar la ciutat. El director del Museu Eduard Camps de Guissona i responsable del Patronat del Parc Arqueològic, Josep Ros, ha explicat que la campanya d'excavacions, la quinzena que es fa en el jaciment, "ha estat una de les més productives dels últims anys, després d'haver-se posat al descobert part dels banys públics de la vila".\nLa campanya d'excavacions, finançada pel Patronat Arqueològic de Guissona, l'ha portat fet durant tot el mes de juliol passat un equip de quinze experts i estudiants de la Universitat Autònoma de Barcelona, dirigits pel professor de la UAB Joaquim Pera. Les piscines que ara s'han descobert, dues de les quals són rectangulars i una circular, van ser construïdes pedra i morter de calç i es troben en molt bon estat de conservació. Fins i tot, es poden apreciar algunes restes dels estucats i els paviments hidràulics, amb canalitzacions de pedra. Un altre troballa important d'aquesta campanya d'excavacions són les restes del que va ser l'hipocaust dels banys termals, la cambra tèrmica on es creu que hi havia ubicada la piscina d'aigua calenta. I és que les excavacions han posat al descobert uns petits pilars que formaven una cambra tèrmica per on circulava l'aire calent, així com unes canonades de ceràmica, restes de diversos desaigües i també fragments de canonades de plom per a la conducció de l'aigua als banys. L'estiu que ve es reprendran les feines d'excavació Ara, només s'ha excavat una superfície d'uns quinze metres. No obstant, l'estiu que ve es reprendran els treballs d'excavació en els terrenys del voltant amb l'objectiu de descobrir la resta de les termes romanes. Segons el responsable del Patronat del Parc Arqueològic, les restes trobades fins ara apunten que l'edifici que albergava les termes romanes "era bastant espectacular" i estava situat en un dels principals carrers de la vila, al costat de les muntanyes per on s'accedia a la ciutat. Els arqueòlegs ja sabien que existien aquestes termes, ja que van localitzar-les durant una campanya que es va dur a terme entre el 1974 i 1975. Tanmateix, no es van continuar els treballs per posar-les al descobert. Finalment, les termes, que es troben a l'oest del jaciment de Guissona, han estat excavades després que l'Ajuntament va adquirir l'any passat els terrenys on estan ubicades. Troben tres esquelets humans adults Les restes de les piscines se sumen a la troballa de tres esquelets humans adults, que es van descobrir a la primera meitat de les feines d'excavació, en una de les necròpolis de l'entrada principal de la vila i que podrien haver estat enterrats entre els anys 25 i 14 abans de Crist. Finalment, Ros ha explicat que per al setembre que ve, coincidint amb la celebració de la festa major de Guissona, s'exposaran per primera vegada les pintures que es van trobar a l'interior de dues habitacions de la mansió senyorial romana d'Iesso, durant les campanyes arqueològiques del 2000 i 2001.


La Cerdanya, 8 de febrer 2017: LES CASES DE CERDANYA, DE LES MÉS CARES – Pirineus TV\nCerdanya és una de les comarques de Girona on comprar-se un pis o una casa nova és més car, juntament amb el Baix Empordà. Segons l'últim informe de l'Associació de Promotors de Catalunya (Apce), que analitza l'oferta de l'habitatge de nova construcció durant l'any 2016, el preu per metre quadrat útil se situa en aquestes dues comarques per sobre dels 2.500 euros, xifra superior a la mitjana de Girona, que se situa al voltant dels 2.100 euros, i de la catalana, que s'acosta als 2.370 euros.\nTal com passa en localitats costaneres com Platja d'Aro o Begur, adquirir un pis nou d’uns 100 m2 a Alp o Bolvir supera els 350.000 euros, per damunt de la mitjana catalana. El sector atribueix aquestes xifres a l’auge de segones residències, molt presents a tota la vall cerdana.\nL’any passat es van construir a les comarques de Girona 1.033 habitatges, un 60,9% més que el 2015. Per a aquest any el president del Gremi de Promotors de Girona, Josep Maria Coll, estima que es construirà un 20% més i s’arribarà a les 1.250 unitats, xifra encara lluny de les 3.000 que els promotors consideren òptima. A la demarcació hi ha 231 promocions a la venda que sumen 928 habitatges d’obra nova, la majoria pisos de dos i tres dormitoris.


González, Paloma - Resultats de la cerca - Dipòsit Digital de Documents de la UAB\nPàgina inicial > Resultats de la cerca: González, Paloma\n5 p, 33.0 KB Gestió i Difusió de l'Arqueologia  / González Marcén, Paloma ; Universitat Autònoma de Barcelona. Facultat de Filosofia i Lletres\n5 p, 110.4 KB Gestió i Difusió de l'Arqueologia  / González Marcén, Paloma ; Universitat Autònoma de Barcelona. Facultat de Filosofia i Lletres\n9 p, 192.9 KB Gestió i Difusió de l'Arqueologia  / González Marcén, Paloma (Centre d'Estudis del Patrimoni Arqueològic de la Prehistòria) ; Universitat Autònoma de Barcelona. Facultat de Filosofia i Lletres


Alarma al port del Garraf pel vessament de mil litres de gasoil de la benzinera - Regió7 :: El Diari de la Catalunya Central\nAlarma al port del Garraf pel vessament de mil litres de gasoil de la benzinera\nTerritori ha obert un expedient per saber com es va produir la fuita a Sitges que va obligar a posar barreres per evitar que arribés a les platges\nacn | sitges 21.08.2016 | 00:00\nBarreres de contenció al port ahir al matí acn\nEl port del Garraf, a Sitges, va rebre ahir el vessament de mil litres de gasoil que van obligar a crear una barrera al moll de Ponent perquè no arribés a les platges. El vessament es va produir de matinada per una fuita a la benzinera situada a la bocana. Segons va explicar el Club Nàutic Garraf, "ha sigut el personal de vigilància i seguretat el que ha donat l'alerta i immediatament s'han activat tots els protocols de seguretat i emergència previstos per a aquestes situacions". El departament de Territori i Sostenibilitat va obrir un expedient informatiu per comprovar com i per què s'havia produït la fuita.\nEl vessament va ser confinat pel personal del Club Nàutic amb barreres de contenció. També es van desplaçar al lloc dels fets per valorar-ne la situació els Bombers, així com Salvament Marítim, els Mossos d'Esquadra i la policia municipal. Al final, la taca no va poder sortir del recinte portuari i no va arribar a cap platja, segons va informar Protecció Civil, que va mantenir la situació de prealerta del Pla Especial d'Emergències per contaminació accidental de les aigües marines (CAMCAT) fins que no es va recollir tot el fuel.\nL'equip de manteniment del dipòsit haurà de determinar-ne les causes. El Club Nàutic va informar que la setmana passada "es van fer treballs de manteniment i neteja" del dipòsit. Per la seva banda, el departament de Territori i Sostenibilitat, que ahir al matí s'havia posat en contacte amb els alcaldes de la zona, va obrir un expedient informatiu per esbrinar si la fuita ha estat un accident o una negligència. El port del Garraf està gestionat, mitjançant una concessió, pel Club Nàutic Garraf.


Jaume - Barcelona,Barcelona: Bones, em dic Jaue i visc a Barcelona capital. He estudiat el Batxillerat científic obtenint matrícula d'honor i bona nota a selectivitat. Actualment sóc estudiant de segon curs del grau de Biologia a\nBones, em dic Jaue i visc a Barcelona capital. He estudiat el Batxillerat científic obtenint matrícula d'honor i bona nota a selectivitat. Actualment sóc estudiant de segon curs del grau de Biologia a\nBones, em dic Jaume i visc a Barcelona capital. He estudiat el Batxillerat científic obtenint matrícula d'honor i bona nota a selectivitat. Actualment sóc estudiant de segon curs del grau de Biologia a la universitat de Barcelona (UB) i ho compagino amb la feina de professor particular (de primària, ESO i batxillerat). Duc uns anys d'experiència fent classes. Les meves classes són dinàmiques i sintètiques, fet que fa que la matèria que no hagi quedat clara es fixi. Acostumo a centrar-me en casos pràctics a través dels quals considero que queda inclús més clara la teoria. Així, acostumo a plantejar molts problemes (sovint extrets d'exàmens reals), per tal que l'alumne comprengui la matèria des de molts punts de vista. Tots els alumnes que he tingut m'han dit que les classes els han sigut molt útils. Sóc una persona amb actitud dedicada i alhora animat. Tinc capacitat per transmetre els conceptes i aconseguir l'intrés de l'estudiant. Sóc comprensiu i explico tot allò que sigui necessari. Alhora sóc exigent i busco extreure el màxim de tothom qui ajudo. Ensenyar, per mi, és una passió.\n24 años. Graduado en Biología y con un máster de Inmunología. Ofrezco clases de inglés a cualquier nivel hasta C2....


Manlleu signa el manifest per ser territori socialment responsable | Suara\nManlleu signa el manifest per ser territori socialment responsable\nManlleu ja és territori socialment responsable i es compromet a partir d’ara a buscar sempre l’equilibri econòmic, social, ambiental i cultural. Ho van ratificar el passat 14 de desembre el regidor de Promoció Econòmica del consistori, Eudald Sellarès, i diversos representants d’entitats, empreses i comerços del municipi, que van signar plegats el manifest per ser “Territori Socialment Responsable”. L’acte és la culminació de la campanya “Manlleu, territori socialment responsable”, que ha comptat amb la participació activa de Suara Cooperativa a través de la definició i concepció de les diferents accions incloses en la iniciativa.\nEl manifest va sorgir el juny passat a Vilanova i la Geltrú, en el marc d’un seminari que va comptar amb la participació de cent organitzacions compromeses amb el territori. El text recull, entre d’altres, el compromís de fer créixer la responsabilitat social de les ciutats.\nDurant l’acte, Sellarés va destacar que gràcies a la campanya “avancem cap a una societat molt millor i més cohesionada”. A la signatura hi van participar, entre d’altres, Laia Planagumà, directora operativa de l’Àrea de Client Públic i Institucional de Suara, que va ser l’encarregada de la lectura del manifest en nom de totes les entitats firmants. Planagumà va recordar que algunes de les empreses allà presents, com Suara mateix o Lavola, ja formaven part del centenar d’entitats impulsores del manifest de Vilanova i la Geltrú.\nLa campanya ha apropat a les empreses, comerços i la ciutadania els beneficis del desenvolupament sostenible, buscant l’equilibri entre els aspectes econòmics, socials ambientals i culturals locals, amb l’objectiu d’aconseguir una millor qualitat de vida. La iniciativa respon a la idea de transmetre els avantatges de ser un territori socialment responsable. La campanya, on també hi han participat Respon.cat i la Xarxa d’Economia Social i Solidària de Manlleu (de la qual Suara és membre), ha inclòs un esmorzar amb empresaris de la població i un Cafè amb Manlleu Associació de Botiguers (MAB).


Castella i Lleó | Terra, aigua i racons\nUna ullada fora de Catalunya : L’alcàsser (El Alcazar) de Segòvia\n30 Desembre, 2020 1 Novembre, 2020 / Rasola\t/ Deixa un comentari\nL’alcàsser de Segòvia és un dels monuments més destacats de la ciutat de Segòvia (Castella i Lleó, Espanya), que s’alça sobre un turó en la confluència dels rius Eresma i Clamores.\nLes restes més antigues trobades al lloc són uns carreus de granit similars als de l’aqüeducte romà, el que fa suposar que en temps de la dominació romana de la ciutat ja devia haver-hi un castro o fortificació. Sobre les restes d’aquest, l’alcàsser va ser erigit com a fortalesa andalusina.\nLa primera notícia documental que es conserva de l’edifici data de l’any 1122, poc després que Alfons VI de Lleó reconquerís la ciutat, encara que no és fins a l’any 1155 quan apareix citat amb la denominació d’alcàsser, en una carta custodiada a l’arxiu de la catedral. Fou residència del rei Alfons VIII.\nEl 1258, regnant Alfons X, es va enfonsar el palau quan el rei es trobava al seu interior. Aquest nucli més antic correspon amb la sala d’armes. Va ser nombroses vegades restaurat i ampliat, possiblement des d’Alfons X fins a Felip II. A aquest últim es deu el seu aspecte actual, la seva silueta el fa únic entre els castells espanyols.\nA l’edat mitjana, per la seva seguretat com per la proximitat de zones de caça, l’Alcàsser es va convertir en una de les residències favorites dels Reis de Castella, especialment d’Alfons X. Va ser habitat moltes vegades i va arribar a ser un dels més sumptuosos palau-castells al segle XV.\nL’any 1719 els presos d’Estat de la Guerra de Successió Espanyola van ser traslladats a aquest alcàsser.\nHi destaquen entre d’altres, el general Joan Baptista Basset i Ramos i els coronels Sebastià Dalmau i Josep Vicent.\nLa fortalesa va servir posteriorment com presó d’Estat fins que el 1762 Carles III va fundar a Segòvia el Reial Col·legi d’Artilleria que va tenir la seva seu a l’alcàsser.\nEl 1862, un incendi va destruir els sostres de les sales nobles, que van poder ser reconstruïdes fidelment amb posterioritat gràcies a l’existència de gravats.\nL’alcàsser de Segòvia en el 1931 va ser declarat monument històric artístic, i en l’any 1953 es va crear el patronat de l’alcàsser que és el responsable del museu que es pot visitar en el seu interior.


Jémez, al ‘Tu diràs’: “Espero un partit divertit i plantar-li cara al Barça”\nENTREVISTA ‘TU DIRÀS’\nPaco Jémez, entrenador del Las Palmas EFE/Ángel Medina G.\nActualitzada el 01-03-2018 18:00\nL’arribada de Paco Jémez al mes de desembre a la banqueta del Las Palmas ha millorat la situació de l’equip, però els canaris continuen en zona de descens. En una entrevista al Tu Diràs, el tècnic ha assegurat que espera que el partit contra el Barça, encara que no guanyin, sigui un punt d’inflexió.\nEl partit contra el Barça ens ha d’ajudar alliberats, sense pressió, que ens ajudi a jugar com jo vull veure l’equip i com tenim capacitat per fer-ho\nJémez no ha volgut entrar a valorar les possibles rotacions de Valverde, però ha deixat entreveure que serà fidel al seu estil d’atac. No obstant això, el tècnic ha sigut crític amb l’atac del seu equip, assegurant que queda molt marge de millora, però ha avalat els passos endavant que s’han fet en l’aspecte defensiu.\nDemà espero veure un partit vistós i divertit, que siguem capaços de plantar-li cara al Barça i que sigui un partit amb gols\nL’entrenador també ha parlat de Sergi Samper, jugador cedit del Barça al Las Palmas fins al mes de desembre, quan la cessió es va trencar per la lesió de llarga durada del migcampista:\nQuan vagi arribar el vaig posar a jugar. És un jugador que m’encanta i per la nostra manera de jugar és un jugador fantàstic. És una pena que s’hagi lesionat, per ell i per nosaltres. Espero que es recuperi aviat i que pugui tornar a coincidir amb ell


Dos maltractadors de les seves parelles detinguts aquest cap de setmana a Lleida - Teleponent\nInici Societat Dos maltractadors de les seves parelles detinguts aquest cap de setmana a...\nEl dia 5 a les 22:15 hores, una patrulla de la Guàrdia Urbana de Lleida va ser comissionada al CUAP de Prat de la Riba ja que segons van alertar hi havia una forta baralla a la porta del mateix centre.\nEls agents un cop van arribar al lloc, van observar varis sanitaris atenen una senyora que estava estirada a terra i el vigilant de seguretat interposant-se entre un home i la senyora que estava sent atesa.\nEls testimonis dels fets, van manifestar als agents, que mentre es trobaven dins al centre van escoltar crits i plors del exterior del mateix, que un cop van sortir van veure un home sacsejant fortament una dona, fins colpejar-la i tirar-la a\nL’home va manifestar que era la parella sentimental de la víctima, de 33 anys. La patrulla va procedir a la detenció de M.I., de 43 anys i natural del Marroc, per un delicte de maltractament en l’àmbit de la llar. La víctima va ser atesa de les lesions al CAP de Prat de la Riba.\nEl dia 6 a les 17:20 hores, una patrulla va ser comissionada al carrer Indivil i Mandoni en ser alertats d’una forta baralla en l’interior d’un domicili entre una parella. Els agents un cop van arribar al replà han observat restes de sang a terra i la porta oberta del pis.\nVan donar indicacions a les possibles persones que es trobessin a l’interior del pis amb resultat negatiu, observant mobiliari trencat i per terra. Davant aquest fets els agents van entrar al domicili, trobant molt mobiliari trencat i una finestra del immoble fracturada, localitzant en una de les habitacions un home, mig adormit que en veure els agents es va anar posant cada cop mes violent.\nUn dels agents va baixar al carrer per localitzar la parella, trobant-la amagada en una cantonada, amb restes de guix per la roba, molt nerviosa i espantada. La víctima, de 42 anys, va manifestar als agents que la seva parella va arribar a casa de treballar begut, moment en que va començar a donar crits i trencar mobles, que en un moment donat li va començar a espentejar i ha donar cops, tirant-li objectes.\nEls agents van procedir a la detenció de N.M. de 42 anys, natural del Marroc i veí de Lleida, per un delicte de maltractament en l’àmbit de la llar. La víctima va ser atesa al HUAV de les lesions.\nArticle anteriorCap de setmana de festes en pisos i denúncies de la Guàrdia Urbana\nArticle següentLleida celebra l’acte institucional del 8M amb protesta del grup de Dones


41è Festival Internacional de Cant Coral Catalunya Centre - Canal Taronja Comarques Centrals\nIniciNotíciesCultura41è Festival Internacional de Cant Coral Catalunya Centre\nEl Café Burés de Castellbell i el Vilar ha acollit aquest cap de setmana el 41è Festival Internacional de Cant Coral Catalunya Centre, organitzat per la Capella de MúsicaBurés i la Polifònica de Puig-reig.\nEn aquesta trajectòria de més de 40 anys, el Festival ha ofert a la Catalunya Central les cançons i els colors de més de 150 corals de tots els continents d’arreu del món. Ara bé, enguany ha estat una edició de quilòmetre 0.\nEl fet de celebrar la 41ena edició demostra que es tracta d’un festival que s’ha convertit en una cita anual marcada en el calendari del món coral català. Això sí, els organitzadors asseguren que cada vegada es fa més difícil organitzar-lo.\nDissabte, els protagonistas del Festival van ser el compositor i pianista Albert Guinovart i la Polifònica de Puig-Reig.\nEl concert es va iniciar amb les veus de la Polifònica. Després, Guinovart va oferir 3 peces en solitari i, finalment, l’actuació va ser conjunta, amb Guinovart al piano i la Polifònica de Puig-Reig cantant peces composades pel mateix Albert Guinovart.\nDoivendres va ser l’Escolania de Montserrat els que van fer gaudir el públic i, diumenge, els amfitrions, la Capella de música Burés.\nFinalment, el diumenge dia 24 a les 7 de la tarda, la Capella de Música Burés s’encarregaràde portar la part més emotiva i fresca del Festival.\nRoben al Banc d’Aliments\nEl carrer d’Alfons XII de Manresa serà Passeig de la República, en parlem amb Marc Aloy, alcalde de Manresa\nSuport a Jordi Pesarrodona\nNou centre Dexeus Dona Manresa, 20 anys de Migjorn a Sant Vicenç de Castellet i els beneficis del riure\nPrèvia Vertical Montserrat\nEls avis esclaus existeixen, segons una enquesta manresana


Universitat de Barcelona - Aurora Díaz Plaja i Joana Raspall, homenatjades amb una exposició al campus de Mundet en el centenari del seu naixement\nInici > Notícies > Aurora Díaz Plaja i Joana Raspall, homenatjades amb una exposició al campus...\nAurora Díaz Plaja i Joana Raspall, homenatjades amb una exposició al campus de Mundet en el centenari del seu naixement\nL’exposició «Dues dames de la literatura infantil: Aurora Díaz Plaja & Joana Raspall», que es pot visitar al campus de Mundet del 23 de setembre al 5 d’octubre, homenatja conjuntament les dues autores en el centenari del seu naixement. La mostra inclou materials procedents de les exposicions «Aurora Díaz Plaja: llegir per fer llegir» i «Escaleta de versos, Joana Raspall, graó a graó», organitzades amb anterioritat per la Facultat de Biblioteconomia i Documentació de la UB i el Consell Català del Llibre per a Infants i Joves, respectivament, i es completa amb altres documents del fons del Centre de Recursos per a l’Aprenentatge i la Investigació (CRAI) i de col·leccions privades.\nA través de documents, llibres, fotografies, cartes, retalls de premsa, records i objectes diversos, els visitants trobaran pistes per contrastar tant les personalitats de les dues escriptores com les seves inquietuds culturals i cíviques i descobriran de quina manera van aconseguir aportar iniciatives de creació i recerca en el món de la nostra literatura infantil i juvenil.\nEls organitzadors destaquen que «tant de bo que tots els visitants d’aquesta exposició —futurs mestres, mestres en exercici, bibliotecaris, professors de secundària, etc.— descobreixin mil i un fils per on estirar i desenvolupar les seves pròpies idees sobre com transmetre un poema, com convertir els infants en lectors entusiastes o com engrescar-los amb el teatre».\nAurora Díaz Plaja (Barcelona, 1913 - 2003) va dedicar la major part de la vida a fer de bibliotecària. Però també va ser periodista, escriptora, adaptadora, crítica en moltes publicacions, comentarista a TVE, responsable de les revistes Luna Nueva i Primavera, conferenciant, traductora i moltes coses més, activitats que la converteixen en una autora de difícil classificació. En el camp del llibre infantil, va representar gairebé tots els papers de l’auca i va esdevenir tota una institució.\nLa seva personalitat va destacar sempre per la vitalitat, la convicció i l’eufòria. Una personalitat tan expansiva i dinàmica com tossuda i reivindicativa. Les seves energies i el seu optimisme no li permetien de dir que no a res ni a ningú i la van portar a una activitat a moments frenètica i incommensurable.\nApassionada de la lectura, tot en la seva vida va estar marcat per un objectiu: «llegir per fer llegir». Les seves guies de lectura, que es compten per centenars, van esdevenir un bon recurs i un instrument per a la difusió de la literatura infantil i juvenil.\nJoana Raspall (Barcelona, 1913) és escriptora i bibliotecària. Autora de tres diccionaris —de sinònims, de locucions i frases fetes i d’homònims i parònims—, ha cultivat sempre, sobretot, el teatre infantil i la poesia.\nA part dels estudis de bibliotecària, també va fer comptabilitat, i la seva dèria per apropar la poesia a la gent jove la va portar a crear, el 1974, el Premi de Poesia Martí Dot, dirigit a poetes i poetesses joves. Des d’aquesta data, ha participat sense interrupció en les tasques del jurat i ha intervingut activament en l’organització de l’acte anual de la concessió del premi i en la presentació del llibre guardonat. Actualment, és la presidenta d’honor del jurat.\nVa participar en el I Congrés de Cultura Catalana amb la ponència «El llibre de teatre infantil», i va promoure, junt amb altres amants del teatre, la creació d’una col·lecció de teatre infantil en català a l’editorial Edebé, on es va publicar la seva trilogia d’obres teatrals per a infants i joves. Una de les obres, El pou, va rebre el Premi Cavall Fort el 1967.\nÉs sòcia d’honor de l’Associació d’Escriptors en Llengua Catalana i col·labora a diferents revistes de Sant Feliu de Llobregat, com ara Alba, i amb una secció fixa sobre llengua a la revista Va i ve.\nLa mostra «Dues dames de la literatura infantil: Aurora Díaz Plaja & Joana Raspall» està organitzada pel CRAI del campus de Mundet, el Departament de Didàctica de l’Educació Visual i Plàstica, el Departament de Didàctica de la Llengua i la Literatura, i la Comissió d’Activitats Culturals i Extensió Universitària de la Facultat de Formació del Professorat. També hi han col·laborat el Consell Català del Llibre Infantil i Juvenil, la Institució de les Lletres Catalanes i la Comissió d’Igualtat de la Facultat de Biblioteconomia i Documentació de la UB.\nEl dimarts 1 d’octubre s’ha organitzat una jornada amb diverses activitats acadèmiques al matí i a la tarda al voltant d’aquesta exposició. Consulteu-ne el programa en aquest enllaç.


Presos i pressupostos\nSantiago de Compostel·la. Dissabte, 20 d'octubre de 2018\nCosta veure en quin sentit millora la situació dels presos polítics de l'independentisme barrejar el seu injustificable empresonament amb la negociació d'uns pressupostos per al 2018. En un diàleg on l'independentisme exigeix al govern Sánchez que prengui decisions que no pot executar sense assumir un cost polític insuportable i l'Executiu exigeix a l'independentisme que negociï uns milions per aquí i per allà com si els seus líders no estiguessin empresonats, només hi pot haver uns guanyadors: el PP i Ciutadans, que només han d'asseure's a gaudir de l'espectacle, comentar les millors jugades i rendibilitzar les contradiccions i rampells verbals d'uns i d'altres.\nEn aquesta negociació, on sense gestos per als presos no es parla de pressupostos i no es parla de pressupostos si s'exigeixen gestos per als presos, només hi ha dos resultats. Els presos segueixen a la presó i no hi ha pressupostos, la qual cosa portaria a unes eleccions on la dreta tindria molts números per guanyar; o els presos segueixen a la presó i hi ha pressupostos, cosa que obligaria uns i altres a haver de donar una pila d'explicacions que no poden donar i que mai no sonen bé. Fixi's que l'única cosa que es manté invariable és que els presos romanen a les seves cel·les en ambdós escenaris.\nReclamar amb arguments polítics que la fiscalia requalifiqui els fets o canviï la petició de penes només complica la possibilitat de fer-ho com toca i es pot: amb raons jurídiques\nSi el realment important és alliberar els presos i propiciar-los un judici just, on es desmunti la surrealista instrucció del jutge Pablo Llarena i, com a molt, es valori la possibilitat de la concurrència d'un delicte de desobediència, el més intel·ligent és allunyar l'escàndol polític i plantejar jurídicament una batalla jurídica que es pot guanyar perquè sobren les raons; no ho dic jo, ho acaba de declarar Pascual Sala, que va ser president del Tribunal Suprem i el Tribunal Constitucional: ni rebel·lió, ni sedició. Reclamar en els mitjans amb arguments polítics que la fiscalia requalifiqui els fets o canviï la petició de penes només complica la possibilitat de fer-ho com toca i es pot: amb raons jurídiques.\nL'espectacle generat entorn de Pablo Iglesias a Lledoners pot ser que resulti òptim per al líder de Podemos i la seva quota de protagonisme com a vicepresident in pectore, càrrec al qual porta proposant-se des de desembre del 2015, en aquella roda de premsa ja llegendària quan va reclamar el CNI. Dubto molt que apropi un sol centímetre Oriol Junqueras a la porta de sortida de la presó.


Headis, o canviar la raqueta pel cap | Fosbury\nFosbury » Poliesportiu » Headis, o canviar la raqueta pel cap Inventat a Alemanya el 2006, aquest esport és una barreja entre tennis de taula i futbol\nHeadis, o canviar la raqueta pel cap Inventat a Alemanya el 2006, aquest esport és una barreja entre tennis de taula i futbol\nUn dia en René Wegner, un estudiant de ciències de l’esport de la Universitat de Saarbrücken, a Alemanya, va anar a un poliesportiu a Kaiserslautern i es va trobar que la pista de futbol estava ocupada. Fins aquí, res que no ens hagi pogut passar. Però ell, per passar el temps, va decidir posar-se a picar amb el cap la pilota a la taula de tennis de taula que hi havia. Poc després amb el seu company d’estudis Fèlix Weins inventava unes normes a aquell passatemps casual i feia que aparegués un nou esport: el Headis.\nA poc a poc la popularitat del Headis (web oficial) va anar creixent i el 2008 va passar a formar part del programa esportiu de la Universitat de Saarbrücken començant a estendre’s per tota Alemanya fins que, segons dades facilitades pels mateixos promotors, es van arribar a vendre 2000 pilotes de headis, 700 més que les distribuïdes el 2013.\nLes regles del Headis són similars a les de tennis de taula i, de fet, es juga sobre la mateixa superfície, però hi ha algunes diferències òbvies. D’una banda s’elimina la pala i es fa servir el cap per colpejar i, de l’altra, la pilota es fa una mica més grossa, passant a pesar al voltant de 100 grams i a mesurar uns 18 centímetres de diàmetre. Està feta de goma i pensada especialment perquè reboti. Una partida es compon de dos sets a 11 punts cadascun i, com al tennis taula, guanya el primer que hi arriba guanyant com a mínim de dos. Una característica curiosa d’aquest esport és que els jugadors no són coneguts pels seus noms reals i recorren a sobrenoms per a ser identificats en els partits.\nDesgast físic similar al bàdminton\nPel que fa a desgast físic el Headis és més comparable al bàdminton que al tennis de taula. Un estudi de la Universitat de Saarland va mesurar els valors d’àcid làctic dels practicants de Headis i els va comparar amb els dels altres esports. Precisament aquests paràmetres van demostrar que amb més de 8 mmol/l d’àcid làctic supera amb escreix el tennis de taula i s’apropa al bàdminton.\nSi es vol jugar a Headis és recomanable viatjar a Alemanya, el seu bressol, on està reconegut a 15 universitats, però s’està estenent per altres països europeus com Anglaterra, França, Luxemburg, la República Txeca i Espanya. Al febrer de 2010 l’esport va rebre un premi com un dels finalistes a l’ISPO, la fira mundial més gran d’equipament i roba d’esports a Alemanya.\nArticle original publicat a la Fosbury #18


ERC celebra que l’actual govern de la Generalitat hagi descartat el projecte de reforma de la B500 - Badaweb Notícies\nERC celebra que l’actual govern de la Generalitat hagi descartat el projecte de reforma de la B500\nPublicada: 10.11.2004Secció: Política\nEsquerra Republicana celebra que l’actual govern de la Generalitat hagi descartat el projecte de reforma de la B500, la carretera de la Conreria, redactat en l’última legislatura de Convergència i Unió. Els republicans es refereixen en especial al túnel que s’havia dissenyat.\nEl diputat Uriel Bertran, ha argumentat que el projecte de l’anterior govern tenia, tant per la configuració del túnel com pels seus accessos previstos, un gran impacte en el medi ambient. Un impacte que es traslladava també, segons Bertran, al patrimoni històric que hi ha a la Serralada de Marina.\nEl diputat d’Esquerra recorda que les propostes de la formació en relació amb la B500 passen per fer un traçat més segur a l’actual carretera i promoure el transport públic. Els republicans aposten també per reforçar altres vies que comuniquin el Barcelonès Nord amb el Vallès.


La indústria tem un efecte dòmino de tancaments al sector si no s’abarateix el cost energètic\n4 min. Tarragona 06/06/2016 00:02\n651x366 La indústria petroquímica és el símbol de l’economia de Tarragona: atreu multinacionals i dóna feina a pimes. / TJERK VAN DER MEULEN La indústria petroquímica és el símbol de l’economia de Tarragona: atreu multinacionals i dóna feina a pimes. / TJERK VAN DER MEULEN\n“L’ electricitat representa al voltant del 60% dels nostres costos i, per això, les condicions de producció que tenim aquí no són les ideals per al nostre negoci: ens hem vist obligats a fer importants inversions per mantenir la nostra posició en el mercat”. Ho explica Rubén Folgado, director tècnic de Messer, una multinacional alemanya, líder en la producció de gasos per a ús industrial, amb seu al clúster petroquímic de Tarragona, el més important del sud d’Europa. El cas d’aquesta empresa és un exemple extrem de com estan impactant negativament els costos energètics en el present -i, cosa que és més preocupant, de com poden fer-ho en el futur- de les empreses d’aquest i altres sectors industrials de Tarragona, que ja no saben com reclamar que algú els faci cas. Folgado, que també és el president de la comissió d’energia del clúster tarragoní, afegeix: “Aquest desavantatge afecta tot el sector i frena inversions, perquè les empreses interessades en Tarragona, quan avaluen els costos, és molt difícil que decideixin aquí”.\nDe fet, el que està passant és més aviat el contrari. Les empreses que ja hi són es limiten a fer inversions de manteniment, però no construeixen plantes noves. I, en lloc d’arribar-ne de noves, algunes tanquen les fàbriques, com és el cas de Celanese, ja consumat, o dels anunciats d’ Ercros o Covestro (antiga Bayer).\nAmb la boca petita el sector alerta de la possibilitat d’un efecte dòmino que seria funest per al model econòmic del territori, que té en la química el seu gran motor industrial. Ho constata Quim Sendra, president de Pimec Tarragona, que explica que “moltes de les pimes són proveïdores o fan funcions auxiliars al sector químic: si ells tenen problemes, tot el teixit se’n ressent”. Juan Gallardo, cap del gabinet d’estudis de la patronal tarragonina, la Cepta, certifica que “la química ha sigut el motor de l’economia de Tarragona en les últimes dècades” i que no tenen “gaires alternatives, tret del turisme, que està creixent però amb una activitat encara massa estacional per exercir de pal de paller”. La situació del sector químic podria millorar molt si l’Estat fes els deures i transposés una directiva europea de l’any 2009, pensada per abaratir els costos energètics dels grans consumidors industrials. Amb aquesta normativa la factura de la llum del sector podria baixar un 30% de mitjana, però la realitat és que en els últims 10 anys s’ha encarit més d’un 120%, mentre que a Alemanya, per exemple, només ha pujat un 20%, lamenta la indústria tarragonina.\nLes pimes paguen “l’energia més cara d’Europa\nQUIM SENDRA PRESIDENT PIMEC TARRAGONA\nNeix DowDuPont, gegant bicèfal de la indústria química


el blog de la prèvia: Amb la "moral" a tope\nFC Vilafranca 1 - FC Benavent 0\nFeia temps que ho venia buscant, exactament 567 dies. Quasi bé amb desesperació, amb aquella sensació de no acabar de veure la llum al final del túnel però sense perdre mai l'esperança de tornar a jugar i demostrar que, malgrat la greu lesió i la seva veterania, pot aportar moltíssimes coses a un equip que necessitarà al llarg de la temporada de l'experiència d'un jugador com ell. Per a qui encara no sàpiga de qui estic parlant, l'home en qüestió és Rafa Moral.\nQuan el 26 de febrer de 2006 es lesionà de gravetat al genoll al camp del Banyoles, ni ell mateix podia pensar que la seva tornada als terrenys de joc es demoraria tant. Tot això, amb l'afegit que en aquell moment duia 349 partits oficials de lliga amb el primer equip i estava a només un dels 350 (una xifra excepcional). Potser aquest fet l'ha ajudat a l'hora de no llençar la tovallola i creure en la recuperació, malgrat recaigudes quan ja creia que estava a punt per retornar, però jo crec que tot radica en la il·lusió per jugar, en la fe i confiança en les seves possibilitats i sobretot en que jugadors de la "raça" i "temperament" com ell no s'enfonsen a les primeres de canvi.\nHi ha mil anècdotes per recordar d'aquests més de quinze anys que porta al club, des d'aquella en que un dia que va fer tard a la convocatòria per anar a jugar a Tremp (si no m'equivoco) va arribar amb el seu cotxe particular abans que l'autocar o un gol (díficil d'oblidar segurament per ell) al camp del Santboià quan ja passaven tres minuts dels noranta en un xut de falta des del mig camp que s'empassà el porter local suposant l'1-2 final.\nHe cregut convenient dedicar el blog d'aquesta setmana al que és el darrer mite de la història del FC Vilafranca perquè, creieu que tal com està el futbol actual, hi haurà algun jugador capaç de superar aquest registre? Jo crec que no. Enhorabona crack!\nGran Reserva: Avís per a navegants: que després d'un llarg període d'inactivitat, la web FutbolCatalunya.com tornarà a estar disponible el cap de setmana vinent. Per a tots els que ens apassiona el futbol modest és una gran noticia i una font d'ajuda important.\nVi picat: 295 espectadors, els que erem concretament avui al Municipal. Amb la posada en funcionament del control electrònic a l'entrada al camp hem entrat en l'era de la modernitat, però de pas cada dia sabrem que som més pocs els que acudim a veure el "Vila" al camp.\nPublicat per La prèvia a les 19:24\nMolt bé al tema bloc d´aquesta setmana i totalment d´acord al reconeixement a la trajectòria d´en Rafa Moral al Vilafranca, molt merescut. I nota negativa al vi picat ja que no n´estic d´acord que critiquis la modernitat del club i que en el transcurs de la segona part del partit es diguin els aficionats que estan al municipal, en aquest cas 295 persones i esperem que aquesta xifra s´incrementi partit rera partit, et recordo que a segona divisió B aquesta setmana el partit entre el LLevant B i el Badalona també hi havien 300 espectadors a l´estadi i no era televisat.\nEnhorabona a la victòria del vilafranca,començem molt bé.\nI volia fer una pregunta:\nOn eren ahir els VILA-REDS??????\nEls trobem a faltar.\nÉs veritat, que ha passat amb els Vila-Reds que no van venir? Per cert, enhorabona al Moral per la xifra de partits, el millor de tot és que encara li queda molta corda!\nEnhorabona Rafa per la xifra, feia temps que havia d'haver arribat però les lesions no t'ho van permetre. Que en puguis fer molts més.\nho sentim per no vindre ahir perO tranquils que al proxim partit estarem tots alla animant,a mes k ara el vilA ha començat molt be,donks animarem mes k mai.intentarem anar el proxim kap de setmana,no us fikeu nerviosos i no us preokupeu k els vila-reds no desapareixeran.salu2\nHola vicenç, crec que m'has malinterpretat. No critico la modernitat del sistema d'entrada al camp (llegeix bé), em queixo de que sigui tant poca gent la que acut al Municipal. I no em serveix allò de "malt de molts, consol de rucs" i veure altres clubs que es troben en una situació similar. Per tots és conegut, que va poca gent a tots els camps, pero hem d'intentar que en vinguin més al nostre.\nT´he entès perfectament.\nperò em sabríes dir com fer-ho perque vingui més gent al municipal, hem intentat fer de tot!!! fins i tot en regalem d´entrades per la radio cada diumenge.\nLa sort per a nosaltres fora que cada setmana els partits de primera es juguessin com aquest cap de setmana que es jugarán tots a les 8 del vespre, això ens faria un gran favor i pujaria molt el número d´entrades en el nostre propi camp. quina llàstima que aquest diumenge juguem a Palafrugell.\nHeu vist la pagina web del Benavent, es del tot interessant i molt ben feta, té de tot!!!!\nFixeu-vos en la crònica del partit del diumenge i les seves fotos, felicitats.\nQue tal es la del Vilafranca???\nLlegint varies cròniques d´aquest darrer cap de setmana en la nostra categoruia he pogut veure que en el partit del Moncada i el Prat amb victoria visitant per o-1 amb golàs del golejador RULO, atenció aquest jugador.\nEl públic assistent en aquest partit va ser de 700 persones, deunidó per no haver sumat cap punt en tres jornades, tandebó aquí a Vila tinguessim aquesta gran entrada d´aficionats!!!.\nQuin dia ho veurem???\nHola vicenç, una premisa important per que vingués més gent al camp seria que hi hagués al primer equip més jugadors de Vilafranca i les comarques del voltant, ja que atrauen més gent (familiars, amics,...). Sembla que això, mica en mica, ho anirem aconseguint. Per altra banda, el preu dels carnets vist altres clubs de 1a Catalana és dels més econòmics però hi ha idees que podriem copiar. Per exemple, el Benavent ofereix el que anomenen "Carnet Familiar" que son tres abonaments de tal manera que el preu per carnet et surt per menys de la meïtat del que val el carnet de soci normal. Per acabar-ho de rematar, tenen el "Carnet Preferent", que dóna dret a lo mateix d'abans més entrada i desplaçament gratuït a tots els desplaçaments. Aquest aspecte, és un dels que s'hauria de millorar perquè gent que abans es desplaçava amb l'equip ara no ho fa degut a l'elevat preu de les entrades (suma-li despeses de benzina, peatge,...). Una idea (i que ja vaig proposar a un directiu en una assamblea, sense donar-me mai més resposta) seria que el club fes un "passi" pels desplaçaments a canvi d'una quantitat a sumar al carnet de soci. Perquè pregunto jo, no és més convenient que aquests diners els ingressi el Vilafranca en comptes dels clubs rivals de cada diumenge?? Per posar un exemple, si entrar als camps costa 10€ (de mitjana) i són 19 desplaçaments, en total són 190€ a repartir entre els clubs. Per 50€ el club podria fer aquest "passi" que esmentava, i sortiria tothom guanyant: el club i l'afeccionat.\nNo sé, es qüestió de fer anar l'inventiva i pensar en que interessa més si fer un "Soci d'Empresa" o tres "Socis Tribuna"? Els ingressos són els mateixos, però l'assistencia aumentaria.\nPenseu k la nostra comarca es atipica, ja k tenim una trentena d`equips federats, eixo vol dir k mols seguidors prefereixen quedarse a veure l`equip del poble\ntot i k juguen en dissaptes i diumenges al mati, es molt posible k considerin k un partit i a mes el de la tele, ja ia prou, i a mes si el veuen per la tele de vila ???\nI k cony, k aurien de jugar molt mes bè, k a segona regional es veuen partits mes bons .......\nDe totes maneres si comptem ke a vilafranca hi ha més de 30.000 habitants, aquests sí que han de preferir el Vilafranca que La Granada, per exemple. No crec que la gent que va al camp del Montcada, com deia el vicenç, sigui de les rodalies.\nPer cert, aquest Rulo que dius és el que ens va marcar un golàs l'any passat jugant amb el Poble Sec?\nEl mateix, el jugador Rulo es el que l´any passat militaba en el poble sec de Puchi.\nintentarem fer noves propostes per aconseguir nous socis, pero sempre hem tingut respostes força negatives.\nImagina´t que per ser soci del Cassà et regalen fin i tot una cafetera.\nUna pregunta: algú sap si en el camp del cornellà fan pagar entrada per assistir als partits??\nJa tenim designació arbitral pel partit de diumenge a Palafrugell. Es tracta del col·legiat Expósito Muñoz (Sabadell). Només ens ha xiulat una vegada, la Temp. 05/06 al camp del Banyoles on vàrem perdre 1-0. Aquell partit i l'arbitratge ens porta mals records: la greu lesió del Rafa Moral, el "gol fantasma" que suposà la derrota vilafranquina a manca de quatre minuts i a banda de ser expulsat Palomo des de la banqueta, l'àrbitre va posar en l'acta una pressumpta agressió de Massana anant cap als vestidors que li va costar algun partit de sanció a l'igual que al llavors "fisio" Eugeni Núñez. Esperem que no es repeteixi...\nL'assistència al camp del vilafranca és una cosa que des de sempre s'ha buscat millorar i no hi ha manera. Tant fa si es juga al matí, a la tarda o la nit, poca gent es desplaça al camp. I si a sobre hi ha poca gent de casa ... encara que si hi hagués més gent de casa no vindria molta més gent.\nBuscarem totes les maneres possibles per a fer incrementar l´assistencia al camp municipal, pero crec que amb un ascens a terçera divisió feriem un gran pas endevant per a engegar un increment de socis fent una nova campanya força tentadora.\nHome, ara que tenim els lectors de carnet, se m'ha ocorregut una iniciativa de cara a engrescar els socis, tot i que no sé si seria suficient o tindria el mateix èxit que totes les altres.\nSeria que en cada partit es controlés quins socis han vingut al camp, i al descans fer un sorteig d'un premi (patrocinat per un col·laborador) entre tots els que han vingut. Això faria que alguns socis s'ho pensin a l'hora de quedar-se a casa.


Tàrrega recapta el doble de diners que l’any anterior per la Marató de TV3 | Tàrrega Televisió\nTàrrega recapta el doble de diners que l’any anterior per la Marató de TV3\nTàrrega s’ha bolcat un cop més amb La Marató de TV3. L’aportació recollida enguany és de 4. 710 euros, gairebé el doble de l’any passat que es van recollir 2500.\nL’AGENTA, l’Associació d’Entitats de Tàrrega ha organitzat com a acte central de La Marató una matinal solidària a la zona del Poliesportiu on diferents entitats han realitzat tallers, activitats i espectacles per a tots els públics. També s’ha fet el sorteig d’una gran cistella amb productes donats per diferents establiments i comerços de la ciutat.\nAmb els números de la cistella, altres activitats realitzades durant tota la setmana i la donació que calia fer avui per a entrar al recinte de la matinal solidària s’han pogut recaptar aquests 4710 euros.\nEtiquetes activitatsLa Marató de TV3recaptacióSolidaritatTàrrega\nSense resposta per “Tàrrega recapta el doble de diners que l’any anterior per la Marató de TV3”


Núm. 17 Març de 2014\n• Inscripció als cursos de català d'abril-juny de 2014\n• La vostra opinió ens interessa\n• Dia Internacional de la llengua materna\n• 25 anys fent bategar el català\n• Noves formacions de parelles lingüístiques a Sant Cugat i a Cerdanyola\n• El Voluntariat per la llengua, finalista als Premis Ciutat de Sant Cugat\n• Tertúlies als comerços col·laboradors de Sant Cugat\n• Aprenem cantant!\n• Una diada dedicada a la poesia\n• Els alumnes del grup elemental de Ripollet participen al concurs Contes del món\n• Aplicacions mòbils per aprendre català\n» Coses per llegir\n• Clubs de lectura en català, la informació al vostre abast\nAvui, Dia Mundial de la Poesia, rebeu el nostre butlletí i volem aprofitar per regalar-vos el poema que hi ha fet especialment Montserrat Abelló.\nInscripció als cursos de català d'abril-juny de 2014\nEls dies 24 i 25 de març ampliem l'horari d'atenció al públic\n24 i 25 de març de 2014\nJa està oberta la matrícula per als cursos de català per a adults del 3r trimestre 2013-14 (abril-juny de 2014). Els dies 24 i 25 de març ens trobareu de 10 a 13 h i de 16.30 a 19.30 h.\nPer a la matrícula és imprescindible la presentació de l'acreditació de nivell i, si és el cas, la documentació que justifiqui el dret a reducció de matrícula. Si no disposeu de cap acreditació de nivell de català, heu de fer prèviament una prova per determinar a quin nivell us heu de matricular.\nDe l'oferta de cursos d'aquest trimestre, us en destaquem el següent:\nCerdanyola: curs de cant coral en català (dijous a la tarda)\nMontcada: curs inicial i bàsic 1 (matí) i bàsic 3 (tarda) i possibilitat d'incorporació a curs intensiu de nivell de suficiència (matí)\nBarberà: curs bàsic 1 els dilluns i dimecres de 16.30 a 18.30 h\nBadia: cursos de nivell B3, E3, I3 i S3 (proves de nivell el 24 i 25 de març)\nSant Cugat: curs de lectures dramatitzades (dijous al matí) i grup de conversa de nivell alt (dimecres al matí)\nUn dels reptes que tenim en aquests moments és oferir formació adaptada a les necessitats comunicatives i lingüístiques de la societat actual. Sense deixar de banda la formació dels nivells de referència, pensem que hem d’oferir una oferta complementària de suport a necessitats comunicatives puntuals per a tasques concretes (professionals, del món laboral, cultural o del lleure).\nLa nostra intenció, doncs, és programar nous cursos per a nous alumnes o per a alumnes que volen un manteniment formatiu i consolidar coneixements. Per aconseguir-ho, necessitem conèixer quines són les vostres inquietuds.\nCom ja sabeu, ens satisfà treballar per donar un bon servei i per això continuarem proposant-vos novetats i ampliant i flexibilitzant l’oferta amb la vostra col·laboració.\nPodeu fer-nos suggeriments mitjançant aquest formulari.\nI perquè des de casa pugueu consultar els horaris i els cursos que es fan a cada població, disposeu del cercador de cursos.\nJa sabeu, a més, que per a qualsevol consulta, ens trobareu a les nostres oficines. Podeu contactar amb nosaltres mitjançant el correu electrònic, el telèfon o bé les xarxes socials.\nEls alumnes expliquen com es diu 'amistat' en les seves llengües d'origen\nAmb motiu del Dia Internacional de la Llengua Materna, que se celebra cada 21 de febrer per fer un reconeixement a la diversitat lingüística, l'alumnat del Centre de Normalització Lingüística Vallès Occidental 3 va treballar a les aules com es diu amistat en les seves 31 llengües maternes.\nA més, el SLC de Badia del Vallès va col·laborar activament en la celebració que per cinquè any consecutiu va tenir lloc al municipi. Us en destaquem l'elaboració del vídeo Ciutadans del món a Badia! i el breu vocabulari wòlof-català.\nEnguany celebrem el 25è aniversari del Consorci per a la Normalització Lingüística\nMuseu Ca n'Ortadó. Cerdanyola del Vallès\nEnguany fa 25 anys de la creació del Consorci per a la Normalització Lingüística i, per celebrar-ho, estem preparant una festa que tindrà lloc el dijous 19 de juny a les 18 h als jardins de Ca n'Ortadó, a la seu del nostre CNL.\nTot i que encara no us en podem donar detalls, reserveu-vos el dia a l'agenda.\nSense vosaltres no haguéssim arribat fins aquí!\nNoves formacions de parelles lingüístiques a Sant Cugat i a Cerdanyola\nA totes dues poblacions està previst crear una quarantena de parelles\nAquesta primavera hi haurà actes de presentació de parelles lingüístiques a Sant Cugat i a Cerdanyola del Vallès. A les altres poblacions del CNL (Ripollet, Montcada, Barberà i Badia) també es van fent parelles noves a mesura que es reben les altes de nous participants.\nA Sant Cugat l'acte serà el dilluns 31 de març, a les 19 h, a l'Espai Cultural i Gastronòmic Terra Dolça. L'acte començarà amb la presentació del VxL i la formació de les parelles lingüístiques. En acabat, Clàudia Viladrich farà la presentació del seu llibre Conta'm un cant, un conjunt de relats basats en cançons catalanes. La presentació anirà a càrrec de Daniel Ruiz-Trillo i Quico Tretze l'acompanyarà amb un concert acústic.\nA Cerdanyola l'acte de presentació serà el dijous 10 d'abril, a les 19 h, a la sala 22 de l'Ateneu de Cerdanyola (carrer de la Indústria, 38-40). Es començarà també amb la presentació del programa i la formació de les noves parelles i tot seguit Àngel Solà, voluntari lingüístic i conductor dels grups Xerrem presentarà David Vila, autor del llibre Català a la carta, que s'adreça a totes les persones que estan interessades a fomentar l'ús del català.\nEl Voluntariat per la llengua, finalista als Premis Ciutat de Sant Cugat\nEls 10 anys de trajectòria del programa l'han situat entre els 15 finalistes\n24 de març 19.30 h\nLa trajectòria del Voluntariat per la llengua a la ciutat, que el passat 2013 va celebrar el desè aniversari, ha estat una de les 15 candidatures seleccionades per optar al premi.\nLa comissió de propostes dels Premis Ciutat de Sant Cugat 2013 ha resolt seleccionar elVoluntariat per la llengua dins les candidatures finalistes. D’aquestes, el jurat n’haurà de seleccionar cinc, que seran les guanyadores dels Premis Ciutat de Sant Cugat 2013.\nLa gala de lliurament dels Premis tindrà lloc dilluns, 24 de març, a partir de les 19.30 h, al Teatre-Auditori. Les entrades, gratuïtes, es poden recollir a l’Oficina de Turisme.\nDes del SLC de Sant Cugat, i també des del CNL Vallès Occidental 3, es valora molt positivament el reconeixement a la feina duta a terme que suposa haver arribat a aquesta fase del concurs.\nTertúlies als comerços col·laboradors de Sant Cugat\nVoluntaris i aprenents condueixen tertúlies temàtiques als punts de trobada\nFruit de l'impuls que s'ha donat a la campanya dels comerços col·laboradors a Sant Cugat, s'hi han començat a organitzar tertúlies lingüístiques conduïdes per participants del programa.\nEscola de Música Aulos (C/ Sant Enric, 8, al costat de la plaça de Sant Ramon)\nLes sessions de cant van adreçades als alumnes i participants del Voluntariat per la llengua de totes les sis poblacions que vulguin millorar la fluïdesa i la pronunciació en català tot cantant.\nUna diada dedicada a la poesia\nBadia i Cerdanyola\n20 i 26 de març de 2014\nEl 21 de març se celebra el Dia Mundial de la Poesia arreu. I nosaltres també fem activitats per difondre la poesia en català a les aules, i fora de les aules.\nA Badia, enguany els alumnes han participat el 20 de març a la II Marató de Lectura Popular de Poesia amb el poema Tan sols la paraula nua, de Montserrat Abelló, en diverses llengües. A la tarda també van recitar poemes de Joan Vinyoli, per commemorar, a més, el centenari del seu naixement.\nEl 26 de març els alumnes de Cerdanyola també participaran a la lectura pública del poema a les 19.30 h al Museu d'Art de Cerdanyola.\nUs convidem, a més, a participar al concurs de poesia que organitza la Institució de les Lletres Catalanes a l'espai Què Llegeixes. Teniu de temps fins al 31 de març. Consulteu-ne les bases!\nEls alumnes del grup elemental de Ripollet participen al concurs Contes del món\nEls alumnes de Ripollet participen al concurs Contes del món amb Els caganers valents, conte que han elaborat de manera col·laborativa i que és una metàfora de la seva experiència com a aprenents.\nContes del món és un concurs que convoca cada any l'associació COMSOC per difondre la cultura popular de tradició oral i remarcar la importància de la paraula i de les històries que expressen la manera de sentir d'un poble.\nL’entitat farà públic quins són els contes semifinalistes el 8 d’abril. Entre el 9 i el 19 d’abril tindrà lloc la votació popular via web que decidirà quins són els contes guanyadors.\nEl resultat final es farà públic el 23 d’abril, dia de Sant Jordi.\nAplicacions mòbils per aprendre català\nEn l'edició del mes de desembre d'aquest butlletí us presentàvem la web Apps en català, des de la qual ens podem descarregar moltes aplicacions per als dispositius mòbils que ens poden ser útils per a l'aprenentatge del català.\nLa primera app que us presentem és la Guia de conversa universitària, elaborada pels Serveis lingüístics de la UB, que ens permet aprendre frases d'ús habitual i vocabulari bàsic en català amb les equivalències en alemany, anglès, castellà, francès, italià i portuguès. Aquesta aplicació també permet escoltar el vocabulari i les frases.\nSi el que volem millorar és l'escriptura, tenim l'app per practicar l'ús dels pronoms febles a partir d'explicacions teòriques senzilles i exercicis pràctics: Posa'ls.\nPer resoldre dubtes, Aplica't ens pot ajudar a resoldre dificultats i incorreccions habituals. Es tracta d'una aplicació útil per ampliar el vocabulari i millorar la precisió lèxica. També conté activitats interactives.\nPer millorar l'ortografia passant una estona divertida ens podem descarregar l'app del programa de TV3 El gran dictat.\nFinalment, amb l'app del Diccionari de la llengua catalana (DIEC2) podrem sortir de dubtes només amb un clic!\nClubs de lectura en català, la informació al vostre abast\nUna de les funcions del Consorci per a la Normalització Lingüística és fomentar la lectura en català. És per això que als cursos de tots els nivells us proposem llibres que després comentem als clubs de lectura que organitzem, en alguns casos, amb la col·laboració de les biblioteques dels nostres municipis o altres entitats.\nAra ja podeu consultar els clubs de lectura en català que es fan als diferents serveis de català de Catalunya. I, a més, també podeu seguir les informacions de la nostra agenda web que ara ja podeu consultar per poblacions.\nProperament també podreu accedir a una base de dades pública de lectures en català classificades per nivell de dificultat i amb una breu sinopsi i valoració de l'obra.\nde 10 a 13 h i